Sony kompaniyasi o‘zining bepul mediapleyer ilovasini taqdim etdi. Ilova eng ommabop formatdagi audio hamda videolarni qo‘llab-quvvatlaydi. Hajmi 20 MBni tashkil qiladigan ilovani PlayStation Store’dan yuklab olish mumkin bo‘ladi. “Media Player” MKV, AVI, MP4 va MPEG-2 TS formatdagi video, MP3 hamda AAC formatidagi audio, shuningdek, JPEG, BMP va PNG formatidagi suratlarni qo‘llab-quvvatlaydi. Bundan tashqari, audiofayllarni o‘yin o‘ynayotgan vaqtda ham tinglash imkoni mavjud. “Media Player” lokal tarmoqdagi xotira, USB-port hamda qattiq diskdagi fayllarni ijro etishi mumkin.